Συνέδριο ΥΠΠΟ για τη διαχείριση αρχαιοτήτων στο πλαίσιο μεγάλων έργων
2025-01-30 08:00 - 2025-02-01 17:00 (Europe/Athens) | Αίθουσα “Αιμίλιος Ριάδης” Μεγάρου Μουσικής Θεσσαλονίκης
Επιστημονικό σνέδριο με θέμα “Διαχείριση αρχαιοτήτων στο πλαίσιο μεγάλων τεχνικών έργων” οργανώνει το Υπουργείο Πολιτισμού στην αίθουσα “Αιμίλιος Ριάδης” του Μεγάρου Μουσικής Θεσσαλονίκης, από την Πέμπτη 30 Ιανουαρίου (με ώρα έναρξης 17:30), ως το Σάββατο 1η Φεβρουαρίου, με παρουσία και συμμετοχή της ηγεσίας των Υπουργείων Πολιτισμού και Μεταφορών& Υποδομών.
Το πρόγραμμα περιλαμβάνει πλήθος εισηγήσεων εκπροσώπων φορέων και επιστημόνων που θα μεταφέρουν την εμπειρία από τη διαχείριση των αρχαιοτήτων κατά την κατασκευή του Μετρό Θεσσαλονίκης και στο έργο του Μητροπολιτικού Σιδηροδρόμου στη Νάπολη της Ιταλίας και στον Μητροπολιτικό Σιδηρόδρομο Πειραιά, στο έργο του Αυτοκινητοδρόμου Κεντρικής Ελλάδας, στο έργο του Ελληνικού στην Αθήνα και στο αεροδρόμιο του Ηρακλείου.
Ο Πρόεδρος του ΤΕΕ/ΤΚΜ Ηλίας Περτζινίδης, την Παρασκευή 31 Ιανουαρίου, μετά τις 11:00 το πρωί, θα προεδρεύσει στην ενότητα με θέμα “ο αρχαιολογικός χώρος στον σταθμό Βενιζέλου και οι προκλήσεις στην κατασκευή του έργου”.
Από της 09:00 το πρωί της Πέμπτης, πριν την έναρξη του συνεδρίου, θα πραγματοποιηθεί ξενάγηση των συνέδρων στους σταθμούς Βενιζέλου και Αγίας Σοφίας του Μετρό, ενώ μετά το πέρας των εργασιών του Σαββάτου, θα πραγματοποιηθούν ξεναγήσεις σε Μνημεία και Ναούς της Θεσσαλονίκης.
Δείτε το αναλυτικό πρόγραμμα του συνεδρίου ΕΔΩ
